SK Úradný vestník Európskej únie C 142/41

Oznam o podaní žiadosti o povolenie na geologický prieskum v zmysle smernice Európskeho parlamentu a Rady 94/22/ES z 30. mája 1994

(2005/C 142/05)

(Text s významom pre EHP)

TALIANSKA REPUBLIKA

REGIÓN SICÍLIA

ODBOR PRIEMYSLU

ODDELENIE REGIONÁLNEJ SPRÁVY BANÍCTVA

Regionálny úrad pre uhľovodíky a geotermiku

Spoločnosť Edison Gas S.p.A. so sídlom v Miláne na adrese Foro Buonaparte 31, C.F. 10578610155 podala 21. novembra 2003 na Odbor priemyslu, orgán oprávnený udeľovať geologické práva v regióne Sicília, so sídlom na adrese Via Ugo La Malfa č. 87/89, c.a.p. 90146 Palermo, žiadosť v zmysle regionálneho zákona Sicílie č. 14 z 3. júla 2000 o transpozícii a uplatňovaní smernice 94/22/ES o povolenie vykonávať geologický prieskum tekutých a plynných uhľovodíkov na území známom ako „Castronuovo“, ktoré sa rozprestiera na ploche 749,78 km2 a dotýka sa obcí Alessandria della Rocca, Bivona, Burgio, Cammarata, Casteltermini, Lucca Sicula, S. Biagio Platani, Santo Stefano Quisquinia v provincii Agrigento, Campofelice di Fitalia, Castronuovo di Sicilia, Corleone, Chiusa Sclafani, Godrano, Lercara Friddi, Mezzojuso, Palazzo Adriano, Prizzi, Roccapalumba a Vicari v provincii Palermo.

Zberné územie oblasti, pre ktorú sa žiada povolenie, je vymedzené plynulou čiarou spájajúcou body A, B, C, D, E, F, G, H, pod ktorými sa rozumie toto:

A) Trigonometrický bod vo výške 1211 m na vrchu Pizzo di Casa. Je totožný s bodom G v žiadosti o povolenie „Montemaggiore Belsito“.

B) Vrchol situovaný 100 m severne od geodetického bodu vo výške 538 m, ktorý sa nachádza južne od usadlosti Regalgioffoli na ceste Roccapalumba-Caccamo. Je totožný s bodom F v žiadosti o povolenie „Montemaggiore Belsito“.

C) Vrchol situovaný na vrchu Cozzo della Issa vo výške 559 m v okolí S. Nicola 1820 m západo-severo-západne od železničnej stanice Cammarata. Je totožný s bodom E v žiadosti o povolenie „Montemaggiore Belsito“.

D) Trigonometrický bod vo výške 1578 m na vrchu Cammarata západo-juho-západne od usadlostí S. Giovanni Gemini a Cammarata. Je totožný s bodom D v žiadosti o povolenie „Montemaggiore Belsito“.

E) Trigonometrický bod situovaný vo výške 636 m na vrchu Cozzo della Mulicedda severovýchodne od usadlosti S. Biagio Platani. Je totožný s bodom L v povolení „Casteltermini“.

F) Bod situovaný na míľniku 12 km miestnej cesty smerom do Bivony vo vzdialenosti od štátnej cesty č. 386 v blízkosti usadlosti Calamonaci.

G) Bod situovaný 500 m severo-severo-východne od križovatky Villafranca Sicula-Lucca Sicula na ceste, ktorá vedie do usadlosti Lucca Sicula.

H) Trigonometrický bod vo výške 1197 m na vrchu Colomba.

Geografické súradnice

Bod Východná dĺžka (vrch Mario) Severná šírka A 00° 59' 34" 37° 50' 32,50" B 01° 11' 08" 37° 49' 09" C 01° 12' 06" 37° 39' 27" D 01° 09' 20" 37° 37' 08" E 01° 05' 47" 37° 31' 23" F 00° 55' 39" 37° 34' 14" G 00° 50' 30,10" 37° 34' 45,40" H 00° 54' 03" 37° 42' 34"

Záujemcovia môžu podávať žiadosti o povolenie na uvedené územie do 90 dní od uverejnenia tohto oznamu v Úradnom vestníku Európskej únie. Žiadosti doručené po uvedenom termíne sa považujú za neprijateľné. Dekrét o udelení povolenia na prieskum bude vystavený do šiestich mesiacov po konečnom termíne odovzdania žiadostí.

S odkazom na článok 5 odsek 1 smernice 94/22/ES sa oznamuje, že kritériá, na základe ktorých sa vydávajú povolenia na prieskum a výrobu, boli uverejnené v Úradnom vestníku Európskych spoločenstiev C 396 z 19. decembra 1998 s odkazom na ustanovenia legislatívneho dekrétu prezidenta republiky č. 625 z 25. novembra 1996 (uverejneného v Úradnom vestníku Talianskej republiky č. 293 zo 14. decembra 1996) o transpozícii a implementácii uvedenej smernice do talianskeho právneho poriadku a upresnené v uvedenom regionálnom zákone Sicílie č. 14 z 3. júla 2000 (uverejnenom v Úradnom vestníku regiónu Sicília č. 32 zo 7. júla 2000).

Podmienky vykonávanie alebo ukončenie činností a s nimi súvisiace požiadavky sú stanovené v citovanom regionálnom zákone Sicílie č. 14 z 3. februára 2000 a v štandardnej špecifikácii uvedenej v dekréte Odboru priemyslu z 30. októbra 2003, ktorý bol uverejnený v Úradnom vestníku regiónu Sicília č. 49 zo 14. novembra 2003.

Dokumenty k žiadosti sú uložené na Regionálnom úrade pre uhľovodíky a geotermiku na adrese Corpo Regionale delle Miniere, Via C. Camilliani n. 87 c.a.p. 90145 Palermo, kde sú k dispozícii na nahliadnutie prípadným záujemcom.